open-index/open-wikipedia-markdown huggingface dataset:
Naujokas

**Naujokas** gali reikšti:

* NBA metų naujokas
* Naujokas (laikraštis) – laikraštis jauniems kareiviams, leistas 1926–1929 m. Kaune

## Pavardės

; Naujokas
* Alfred Naujocks – SS karininkas
* Rimvydas Naujokas – inžinierius, patentų biuro direktorius
;Naujokienė
* Nijolė Naujokienė – pedagogė, politikė

Viena populiariausių lietuviškų pavardžių. Kilusi nuo žodžio *naujõkas* „pradedantis kokį naują darbą žmogus; neseniai apsigyvenusis, naujakurys“.

## Šaltiniai
Organizacijos teisė

**Organizacijos teisė** - visuma konkrečios organizacijos teisės normų. Jos reguliuoja atitinkamos organizacijos, jos institucijų, padalinių, struktūrų, organizacijos narių, dalyvių statusą ir tarpusavio santykius, organizacijos veiklą.

Nacionalinė arba valstybės teisė vyrauja kitų viešųjų ir privačių organizacijų teisės normų atžvilgiu, be to yra labiausiai paplitusi, kadangi didžiausią socialinės galios (politinį) svorį socialinėse sistemose turi valstybės, kurios kaip organizacijos sankcionuoja atitinkamas teisės normas.

Nacionalinė teisė pripažįsta įvairių organizacijų teisę tvarkytis savarankiškai, nustatyti vidaus tvarką bei reguliuoja organizacijų padėtį nacionalinėje teisinėje sistemoje, pripažindama teisinį subjektiškumą. Vyraujanti organizacijų teisinė forma pagal nacionalinę teisę - juridinis asmuo; tam tikrų organizacijų subjektiškumas pripažįstamas suteikiant fizinio asmens statusą.

Kitų organizacijų teisės pavyzdžiai - religinės bendruomenės (Bažnyčios) teisė (pvz., kanonų teisė), įmonės teisė (įmonės normos - tai įstatai, vidaus taisyklės, tvarkos, pareigybiniai nuostatai ir pan.), tarptautinių organizacijų teisė.
Nacionalinė teisė

**Nacionalinė teisė** – konkrečios valstybės teisė, teisės sistema, sankcionuota kompetentingų valstybės institucijų, viešai paskelbtos, visuotinai privalomos teisės normos, galiojančios atitinkamoje valstybėje arba jų asmenų – piliečių ir nacionalinės priklausomybės juridinių asmenų – atžvilgiu.

Nacionalinė kaip organizacijos teisė pradėjo formuotis kuriantis valstybėms. Pradžioje konkuravo su įvairiomis teisės sistemomis (religinė teisė, miestų teisė, korporacijų teisė ir kt.). Įsivyravus pasaulietinei valdžiai, nacionalinė teisė įgavo visuotinį privalomumą, galimą ir veiksmingumą, kadangi paremta valstybine prievarta, vykdoma padedant atitinkamam valstybiniam (administraciniam) aparatui. Nacionalinė teisė pradėta studijuoti universitetuose vėliau negu romėnų arba kanonų teisė. Pirmoji aukštoji mokykla, kurioje pradėtos rengti nacionalinės valstybės teisės studijos – Upsalos universitetas (Švedija).

## Nuorodos
Teisinis partikuliarizmas

**Teisinis partikuliarizmas** (**juridinis partikuliarizmas**) – teisinės sistemos būklė, kai vienoje socialinėje (politinėje, teisinėje) sistemoje lygiagrečiai galioja ir veikia skirtingos teisės sistemos.

## Raida

Teisinis partikuliarizmas buvo ypač ryškus Viduramžiais, kai vienoje geografinėje ir politinėje erdvėje veikė skirtinga teisė – paprotinė teisė, miestų teisė, religinė teisė (kanonų teisė), feodalinė teisė,- tiek teritorinė (nacionalinė), tiek ir personalinė teisė (galiojanti tam tikrų asmenų atžvilgiu nepriklausomai nuo jų buvimo ar gyvenamosios vietos). Teisinis partikuliarizmas nyko, kuriantis nacionalinėms valstybėms, mažėjant skirtingų korporacijų (kaip Bažnyčia, miestai, cechai) įtakai politinėje, ūkinėje ir socialinėje srityje valstybių sąskaita.

XXI a. Vakarų valstybių teisinėse sistemose teisinis partikuliarizmas nėra toks ryškus, nors iš dalies ir išliko. Iki šiol visame pasaulyje galioja religinė teisė, daugiau ar mažiau sąveikaudama su pasaulietine.
Partikuliarizmas

**Partikuliarizmas** ( 'dalis', *partikel* 'labai maža dalelė') – padėtis, būklė, kai visumoje pirmenybė teikiama mažiems vienetams. Sistema, kurioje periferija centro atžvilgiu įgyja svorio, įtakos. Universalizmas ir partikuliarizmas – viena kitą keičiančios pozicijos arba tarpusavyje sąveikaujančios.

## Taip pat skaitykite
* Teisinis partikuliarizmas
Korpusas (karyba)

**Korpusas** – karinis vienetas (junginys), susidedantis iš 2 ar daugiau divizijų. Į korpusą paprastai įeina 30 000–50 000 karių. Korpusui paprastai vadovauja generolas leitenantas. Kartais korpusai jungiami į armijas.
Nausėda

**Nausėda** − lietuviška vyriškos giminės pavardė.

Šios pavardės moteriškosios giminės formos yra: Nausėdienė (ištekėjusi moteris) ir Nausėdaitė (mergautinė pavardė).

Pavardė *Nausėdà* kilusi iš žodžių *nausėdà, nausė̃das* „naujakurys, naujasėdys“.

Pavardę turi šie garsesni asmenys:

* Adolfas Nausėda (g. 1953 m.) – politikas;
* Alfredas Stasys Nausėda (g. 1950 m.) – politikas;
* Aurimas Nausėda (g. 1979 m.) – Šiaulių politinis veikėjas;
* Česlovas Nausėda (g. 1946 m.) – Lietuvos operos solistas;
* Gitanas Nausėda (g. 1964 m.) – Lietuvos Respublikos prezidentas, finansininkas;
* Kazimieras Nausėda (g. 1962 m.) – Kauno politinis bei visuomenės veikėjas.

## Šaltiniai
Karvelis

**Karvelis:**

## Paukštis

* Karūnuotasis karvelis;
* Naminis karvelis;
* Nikobarinis karvelis;
* Uolinis karvelis;
* Viktorijos karūnuotasis karvelis.

## Pavardės

**Karvelis** − lietuviška vyriškos giminės pavardė.

Šios pavardės moteriškosios giminės formos yra: Karvelienė (ištekėjusi moteris) ir Karvelytė (mergautinė pavardė).

Pavardę turi šie garsesni asmenys:

* Balys Karvelis – aviakonstruktorius;
* Henrikas Vytautas Karvelis (g. 1933 m.) – Lietuvos statybos inžinierius konstruktorius;
* Jonas Karvelis (1901–1988) – Lietuvos knygų leidėjas, prekybininkas;
* Juozas Karvelis – signataras;
* Petras Karvelis – ekonomistas, politikas;
* Povilas Karvelis (1954) – politikas;
* Rimgaudas Karvelis (1933–2019) – Lietuvos aktorius;
* Ugnė Karvelis (1935–2002) – Lietuvos valstybės ir visuomenės veikėja, literatūros kritikė, vertėja;
* Vladas Karvelis – karininkas;
* Vytautas Karvelis (g. 1933) – Lietuvos pedagogas, psichologas, habilituotas socialinių mokslų daktaras;
Gudas

;Gudas
* Jurgis Gudas – knygnešys
* Kazys Gudas – miškininkas, politikas
* Kęstutis Gudas – pedagogas, politikas
* Pranas Gudavičius-Gudas – gydytojas, politikas
* Stepas Gudas – politikas

;Gudaitė
* Airida Gudaitė-Žakevičienė – šokėja

## Etimologija
Pavardė kilusi iš etnonimo *gùdas* „baltarusis (kartais lenkas ar rusas); kitos tarmės žmogus (gudais vadina žemaičiai aukštaičius, panevėžiečiai kupiškėnus ir t. t.)“. Iš asmenvardžio *Gudas* kilusios formos *[[Gudaitis]], [[Gudavičius]], [[Gudelis]]*.

## Taip pat
* Baltarusijos gyventojas – gudas
* Gudai

## Šaltiniai
Mažeika

;Mažeika
* Gediminas Mažeika – futbolo teisėjas;
* Jonas Mažeika (1961) – hidrogeologas, inžinierius geologas;
* Juozapas Algirdas Mažeika – miško ūkio inžinierius;
* Juozas Mažeika (1907) – operos solistas;
* Juozas Mažeika (1952) – pedagogas, politikas;
* Kazys Mažeika – politikas;
* Kęstutis Mažeika – politikas;
* Kipras Mažeika – žurnalistas, politikos apžvalgininkas;
* Linas Mažeika – pramogų verslo veikėjas, politikas;
* Liudas Mažeika – technikos mokslų daktaras;
* Martynas Mažeika – krepšininkas;
* Povilas Almis Mažeika – jūrininkas, okeanografas;
* Vytautas Mažeika (1933) – pedagogas, kraštotyrininkas;
* Vytautas Mažeika (1934) – teatrologas.
;Mažeikis
* Edvardas Mažeikis – karininkas, diplomatas;
* Gintautas Mažeikis – filosofas;
* Juozas Mažeikis – žurnalistas, redaktorius, vertėjas;
* Romas Mažeikis – futbolininkas;
;Mažeikienė
* Elena Kalinaitė-Gučienė, Mažeikienė – aktorė;
* Liuda Mažeikienė – architektė;
;Mažeikaitė
* Gražina Zita Mažeikaitė-Sajienė – poetė, vertėja;
* Ilona Mažeikaitė-Žvinakienė – tapytoja;
* Rasa Joana Mažeikaitė – istorikė, Kanados lietuvių visuomenės veikėja;
* Sigita Mažeikaitė-Strečen – rankininkė;
;Mažeikytė
* Dalia Genovaitė Mažeikytė – grafikė, tapytoja;
* Olga Mažeikytė-Zavadskienė – aktorė;
* Rasa Mažeikytė – dviratininkė, olimpietė.

## Etimologija
Viena populiariausių lietuviškų pavardžių. Kilusi nuo žodžio *mãžas* „nedidelio ūgio“.

## Šaltiniai
Šimkūnas

;Šimkūnas
* Aleksas Šimkūnas – aktorius;
* Antanas Šimkūnas – žurnalistas, redaktorius;
* Edvardas Šimkūnas – politikas;
* Simonas Šimkūnas – inžinierius energetikas, sportininkas;
* Vytautas Šimkūnas – politikas;
* Zenonas Šimkūnas – politikas.

;Šimkūnaitė
* Eugenija Šimkūnaitė – vaistininkė.
Šidlauskas

* Adomas Vilainis-Šidlauskas – žurnalistas, redaktorius;
* Algimantas Šidlauskas – agronomas, politikas;
* Algirdas Šidlauskas – pedagogas, politikas;
* Andrius Šidlauskas – futbolo žaidėjas;
* Domas Šidlauskas-Visuomis – kraštotyrininkas;
* Jonas Šidlauskas – politikas;
* Juozas Šidlauskas – pedagogas, chorvedys;
* Lukas Šidlauskas – komikas, muzikos kūrėjas;
* Nerijus Šidlauskas – pedagogas, politikas;
* Rimantas Šidlauskas – diplomatas, ambasadorius;
* Povilas Šidlauskas – kunigas.
Misiūnas

;Misiūnas
* Alfonsas Misiukas-Misiūnas – fizikas, pedagogas
* Eimutis Misiūnas – teisininkas, politikas
* Jonas Misiūnas (1911) – Lietuvos partizanas
* Jonas Misiūnas (1933) – teisininkas, politinis veikėjas
* Remigijus Misiūnas – pedagogas, rašytojas
* Dalius Misiūnas – vadybininkas
* Daniel Misiūnas – futbolininkas
* Ronaldas Misiūnas – futbolininkas
;Misiūnienė
* Nijolė Misiūnienė – vidaus ligų gydytoja;

Populiari pavardė, ypač Aukštaitijoje, Šiaurės Lietuvoje. Tai priesaginė pavardės *[[Misius]]* forma (< , ).

## Šaltiniai
Elektronas (reikšmės)

Žodis **elektronas** gali reikšti:
* elektronas – elementarioji dalelė;
* elektronas (; ) – magnio lydinys, turintis 3-11 % aliuminio, 4-5 % cinko ir 0,3-0,6 % mangano;
* elektronas (; rus. *электрум*; ) – natūralus (grynuoliuose) ar dirbtinis aukso lydinys su sidabru.

Taip pat:
* *[[Visa Electron]]* – mokėjimo kortelių tipas;
* *Elektronas* – kelios įmonės Lietuvoje (UAB taisykla, taisanti vaizdo ir garso aparatūrą; poilsio namai Šventojoje);
* *Elektron* – muzikinių sintezatorių kompanija Švedijoje;
* *Elektron* () – Rusijos gamybos elektrolizinis deguonies generatorius tarptautinėje kosminėje stotyje (*International Space Station*);
* *Elektron* – magnio lydinių serijos prekinis ženklas (savininkė – *Magnesium Elektron Limited*);
* *Electron* – 1977 m. sukurtas koncepcinis automobilis (kompanija *American Motors Corporation*, AMC);
* *Acorn Electron* – 8 bitų kompiuteris, gamintas *Acorn Computers Ltd*;
* *Electron engine* – grafinis variklis, sukurtas kompanijos *Obsidian Entertainment* ir naudojamas šios kompanijos kompiuteriniame žaidime *Neverwinter Nights 2*;
* L-188 W *Electron* – Argentinos karinio jūrų laivyno naudojamos elektroninės kovos lėktuvas (lainerio *Lockheed L-188 Electra* variantas);
* *Elektron*, *Koncern-Elektron* () – televizorių gamybos kompanija Lvove (Ukraina), dabartinis pavadinimas *Концерн-Електрон* (; );
* *Elektron* () – televizorių prekės ženklas. Šios markės televizoriai gaminami nuo 1977 m. Tarybiniais laikais pardavinėti ir Lietuvoje;
* *Elektron* () – daugybės įmonių ir organizacijų Rusijoje pavadinimas (pradedant kino teatrais ir baigiant elektronikos gamybos įmonėmis).
Ludwig Boltzmann

**Liudvigas Eduardas Bolcmanas** (, 1844 m. vasario 20 d. – 1906 m. rugsėjo 5 d.) – austrų fizikas, vienas molekulinės kinetinės teorijos kūrėjų.

## Biografija

### Vaikystė ir išsimokslinimas
Bolcmanas gimė Vienoje, Austrijos imperijos sostinėje. Jo tėvas, Liudvigas Georgas Bolcmanas, buvo valstybinių mokesčių pareigūnas, o mama, Katerina Pauernfeind, kilusi iš Zalcburgo. Pirmąjį išsimokslinimą Bolcmanas gavo iš privataus mokytojo, savo tėvų namuose. Jis lankė aukštąją mokyklą Lince, aukštutinėje Austrijoje. Kai Bolcmanui buvo penkiolika, mirė jo tėvas.

Nuo 1863 m. Bolcmanas studijavo fiziką Vienos universitete. Daktaro laipsnį gavo 1866 m., o jo disertacija buvo apie dujų kinetinę teoriją. Gavęs šį laipsnį Bolcmanas dirbo asistentu dar 2 metus pas savo vadovą Džozefą Stefaną. Būtent Stefanas ir supažindino Bolcmaną su Džeimso Klarko Maksvelo darbu.

### Akademinė karjera
1869 m., būdamas 25 metų, Bolcmanas dėka rekomendacinio Stefano laiško buvo paskirtas dirbti Graco universitete, jis tapo matematinės fizikos profesoriumi. 1869 m. jis praleido kelis mėnesius Heidelberge ir dirbo kartu su Robertu Bunsenu ir Leo Kionigsbergu, o 1971 m. jis buvo kartu su Gustavu Kirchofu ir Hermanu von Helmholcu Berlyne. 1873 m. Bolcmanas tapo Vienos universiteto matematikos profesoriumi ir ten liko iki 1867 m.

## Žymiausi pasiekimai
Liudvigo Bolcmano veikaluose molekulinė kinetinė teorija pirmą kartą pateikta kaip logiškai darni, nuosekli fizikos teorija. L. Bolcmanas daug nuveikė plėtodamas ir populiarindamas Maksvelo elektromagnetinio lauko teoriją. Jis ryžtingai gynė molekulinį šiluminių reiškinių aiškinimą, kovojo su mokslininkais, neigusiais molekulių egzistavimą.

## Antrasis dėsnis kaip netvarkos dėsnis
Idėja, kad antrasis termodinamikos dėsnis arba entropijos dėsnis yra netvarkos dėsnis kilo dėka Bolcmano.

## Šaltiniai

## Nuorodos
* Ludwig Boltzmann’s Gravesite
Heinrich Hertz

**Heinrichas Rudolfas Hercas** (, 1857 m. vasario 22 d. – 1894 m. sausio 1 d.) – įžymus vokiečių fizikas.

## Žymiausi pasiekimai
Heinrichas Hercas pirmasis gavo elektromagnetines bangas, kurių buvimą teoriškai nuspėjo Džeimsas Maksvelas. Elektromagnetinių bangų savybių tyrinėjimai, kuriuos Hercas atliko, parodė, kad šioms bangoms taikomi tie patys dėsniai, kaip ir šviesos bangoms. Šis atradimas patvirtino elektromagnetinę šviesos teoriją. Fiziko garbei 1930 m. pavadintas SI sistemos dažnio matavimo vienetas (hercas), reiškiantis būsenos, reiškinio ar padėties pasikartojimų skaičių per sekundę.

## Nuorodos
Straipsnis apie Heinrichą Rudolfą Hercą
Aleksandras Popovas

**Aleksandras Stepanovičius Popovas** (, 1859 m. kovo 4 d. – 1905 m. gruodžio 31 d.) – įžymus rusų fizikas prisidėjęs prie radijo atsiradimo.

## Biografija
Aleksandras Popovas gimė 1859 m. stačiatikių dvasininko šeimoje, kur augo dar 6 vaikai. 1877 m. Jis įstojo į Sankt-Peterburgo universiteto fizikos-matematikos fakultetą. Baigęs universitetą dėstė fiziką.

## Žymiausi pasiekimai
1895 m. balandžio 25 d. (pagal naują kalendorių – gegužės 7 d.) Aleksandras Popovas paskelbė pranešimą Rusijos fizikos-chemijos draugijoje apie savo išrastą prietaisą, kuriuo galima susekti ir užregistruoti atmosferines iškrovas (žaibus), vykstančius ne toliau kaip per 30 km. Savo pranešimą A. Popovas baigė tokiais žodžiais: *Baigdamas galiu išreikšti viltį, kad mano prietaisas, gali būti panaudotas perduoti signalams per atstumą dėka greitų elektrinių virpesių, kai tik bus rastas tokių virpesių šaltinis, turįs pakankamą energiją*. Šį uždavinį jam pačiam ir pavyko išspręsti. Beveik po metų, 1896 m. kovo 24 dieną. A. Popovas vėl darė pranešimą Rusijos fizikų-chemikų draugijoje ir šį kartą vaizdžiai pademonstravo galimybę telegrafuoti be laidų, viešai padavęs pirmąją pasaulyje radiogramą, kurią sudarė du žodžiai: „Genrich Gerc“ („Heinrichas Hercas“). Savo radiogramoje Popovas pažymėjo vardą mokslininko, kuris 1887 m. pabaigoje pirmasis, darydamas bandymą, gavo elektromagnetines bangas, nors jų buvimą Maksvelas teoriškai nuspėjo jau 1865 metais.

## Išnašos
Blekų giminė

**Blekų giminės medis** – J. K. Rowling Hario Poterio knygų serijos personažų genealoginis medis.

## Genealoginis medis

 

 

## Ištrinti vardai
Yra keletų ištrintų vardų šiame medyje. Blekų giminė yra grynakraujė ir išdavikai yra ištrinti iš medžio. Štai keletas vardų ištrintų iš medžio:
***Isla Blek**, Eladoros, Sirijaus ir Finėjo Nigelo sesuo. Ji ištekėjo už žiobaro Bobo Hičins.
***Finėjas**, Finėjo Nigelo ir Ursulos Flint sūnus. Jis palaikė žiobarų teises.
***Marius**, Signuso ir Violetos Bulstrodės sūnus. Jis buvo nevertėlis.
***Sedrela**, Arktūro ir Lisandros Jaksli duktė. Ji užtekėjo už Septimo Vizlio (Ronio Vizlio senelio).
***Alfardas**, Polukso ir Irmos Niurzgos sūnus (Sirijaus dėdė). Jis davė aukso savo sūnėnui kuris pabėgo iš šeimos.
***[[Sirijus Blekas]]**, Valburgos ir Orijono sūnus, kuris pabėgo iš šeimos.
***Andromeda**, Signuso ir Druelos Rozier dukra. Ji užtekėjo už žiobaro Tedo Tonks.
Balys Vaitkus

**Balys Vaitkus** (g. 1963 m. liepos 28 d. Rietave) – lietuvių vargonininkas, pianistas, klavesinininkas.

Nacionalinės vargonininkų asociacijos vadovas ir valdybos pirmininkas (nuo 2017).

## Biografija
1985 m. Lietuvos muzikos ir teatro akademijoje su pagyrimu baigė fortepijono (prof. M. Azizbekovos klasė) ir vargonų (prof. L. Digrio klasė) specialybes. 1988–1989 m. stažavosi Prahos menų akademijoje (Čekija), 1994 m. baigė vargonų meno aspirantūrą Liubeko aukštojoje muzikos mokykloje (prof. M. Haselböck klasė). 2007–2008 m. B. Vaitkus studijavo klavesiną G. Lukšaitės-Mrázkovos klasėje Prahos menų akademijoje, 2013 m. stažavosi Hagos Karališkojoje konservatorijoje (klavesino prof. J. Ogg klasėje). 2011-2015 studijavo LMTA meno doktorantūroje, prof. G. Lukšaitės-Mrázkovos klavesino klasėje. Mokslo darbui vadovavo prof. hab. dr. Gražina Daunoravičienė. Suteiktas menų daktaro laipsnis.

B. Vaitkus sėkmingai dalyvavo keliuose tarptautiniuose pianistų ir vargonininkų konkursuose. 1984 m. jis laimėjo 2-ąją premiją tarptautiniame pianistų konkurse Rygoje (Latvija), 1989 m. – specialų prizą už geriausią čekų muzikos atlikimą tarptautiniame konkurse „Prahos pavasaris“ (Čekija), 1993 m. – 3-iąją premiją ir publikos simpatijų prizą Gelsenkircheno tarptautiniame vargonininkų konkurse (Vokietija), 1995 m. – 2-ąją premiją ir specialų prizą už geriausią lietuviškos muzikos atlikimą M. K. Čiurlionio tarptautiniame vargonininkų konkurse.

Vedė meistriškumo kursus Krokuvos, Prahos, Rygos, Veimaro, Liublianos, Varšuvos, Jeilio (JAV) aukštųjų muzikos mokyklų studentams. Buvo X-ojo tarptautinio M. Tariverdijevo vargonininkų konkurso žiuri pirmininkas (2017, Maskva), XXIII tarptautinio Jūrmalos akademinės muzikos konkurso žiuri pirmininkas (2022), VI-ojo tarptautinio M. Tariverdijevo vargonininkų konkurso (2009, Kaliningradas), tarptautinių Žygimanto Liauksmino klavesinininkų konkursų (2020–2022, Vilnius) žiuri narys.

B. Vaitkus koncertuoja Lietuvoje ir Europos šalyse, dalyvauja festivaliuose. Grojo su Lietuvos nacionalinės filharmonijos simfoniniu ir Valstybiniu simfoniniu orkestrais, Lietuvos kameriniu orkestru, kamerinės muzikos ansambliu Musica humana ir kt. Jo įrašai skamba keliose kompaktinėse plokštelėse: „Žymieji Baltijos šalių vargonai“ (1995, ERES), „Lietuvos istoriniai vargonai“ (2008, VšĮ „Vargonų paveldo centras“), „Lietuvos istoriniai vargonai 2. Žemaitija“ (2015, VšĮ „Vargonų paveldo centras“), „Lietuvos istoriniai vargonai 3. Bruno Goebelio palikimas“ (2017, VšĮ „Vargonų paveldo centras“), dvigubą albumą „Vargonų laivė. Didieji C. Francko kūriniai vargonams“ (2022, Nacionalinė vargonininkų asociacija).

Nuo 1989 m. B. Vaitkus dirba Lietuvos muzikos ir teatro akademijoje, yra Fortepijono ir vargonų katedros docentas. 2011–2015 m. B. Vaitkus dirbo Lietuvos nacionalinės filharmonijos ansamblio Musica humana klavesinininku ir vargonininku. 2015–2016 m. - Lietuvos muzikos ir teatro akademijos Vargonų ir klavesino katedros vedėjas. Nuo 2017 m. - Nacionalinės vargonininkų asociacijos vadovas ir valdybos pirmininkas.
Kainozojus

**Kainozojus** arba **Kainozojaus era** ( (*kainos*), „naujas“, ir *ζωή* (*zoe*), „gyvybė“) – Žemės vystymosi etapas nuo 65,5 mln. metų prieš m. e. iki dabar. Kainozojaus era prasidėjo nuo vadinamo KT išnykimo kreidos periodo pabaigoje. Šioje riboje išmirė didžioji dauguma dinozaurų.

## Suskirstymas
Kainozojus skirstomas į tris periodus, kurie savo ruožtu skirstomi į septynias epochas:
* paleogenas
** paleocenas
** eocenas
** oligocenas
* neogenas
** miocenas
** pliocenas
** pleistocenas
** holocenas
* kvarteras

Šis suskirstymas galioja dabar, tačiau anksčiau, istoriškai, kainozojus buvo skirstomas kitaip – paleogenas ir neogenas buvo sujungti į vieną periodą terciarą, o pleistoceno ir holoceno epochos atskirtos į savarankišką periodą – kvarterą. Šie du terminai, terciaras ir kvarteras, naudojami iki šiol, o kvarteras 2009 m. birželio mėn. Tarptautinės stratigrafijos komisijos buvo oficialiai pripažintas periodu.

## Gyvybė
Kainozojus – žinduolių era. Žinduoliai šiuo metu labai išplito. Atsirado didelė įvairovė ne tik sausumos gyvūnų, bet ir vandeninių, taip pat skraidančių. Gausiai paplito gaubtasėkliai ir vabzdžiai. Smarkiai evoliucionavo paukščiai.

## Šaltiniai
Romos Statutas

**Romos Statutas**, **Tarptautinio Baudžiamojo Teismo Romos Statutas** – tarptautinė sutartis, kuria įsteigtas Tarptautinis Baudžiamasis Teismas (būstinė – Haga), nustatyta jo kompetencija bei jurisdiskcija.

Sutartis gali būti pasirašyta nuo 1998 m. liepos 17 d. Įsigaliojo 2002 m. liepos 1 d., 2002 m. balandžio 11 d. įvykdžius įsigaliojimo sąlygas, pagal kurias buvo būtinas 60 valstybių pritarimas pagal nacionalines procedūras (ratifikacija).

2013 m. kovo mėn. duomenimis, sutartį buvo ratifikavusios 122 valstybės, o 17 pasirašiusios, bet neratifikavusios. Tarp neratifikavusių – JAV, Rusija, Kinija, Indija, Pakistanas, Izraelis.

## Šaltiniai

## Nuorodos
* Romos Statutas
Nusikaltimai žmoniškumui

**Nusikaltimai žmoniškumui** – sunkūs nusikaltimai, kai sąmoningai rengiami didelio masto išpuoliai prieš civilius. Kitaip nei karo nusikaltimai, nusikaltimai žmoniškumui gali būti padaromi tiek taikos, tiek karo metu, tiek prieš valstybės, tiek prieš užsienio piliečius. Kartu su karo nusikaltimais, genocidu ir agresijos nusikaltimu, nusikaltimai žmoniškumui yra vienas sunkiausių tarptautinės baudžiamosios teisės pažeidimų. Nusikaltimams žmoniškumui, kaip ir kitiems tarptautinės teisės pažeidimams, netaikomi jokie senaties ar jurisdikcijos apribojimai.

Sąrašą įtvirtino Tarptautinio Baudžiamojo Teismo Statutas (7 straipsnis).

## Nusikaltimų žmoniškumui rūšys
Romos statute įtvirtinta 11 rūšių veikų, kurios laikomos nusikaltimais žmoniškumui, kai „sąmoningai rengiami didelio masto arba sistemingi išpuoliai prieš civilius“:

## Šaltiniai
Skrajojantis Spageti Monstras

**Skrajojantis Spageti Monstras** (, arba *FSM*) – Absoliutas, kurį skelbiasi išpažįstanti pastafarizmo religinė parodija, dar vadinama „Skrajojančio Spageti Monstro Bažnyčia“ . Šią tikybą įkūrė Bobis Hendersonas, Oregono valstijos universiteto fizikos absolventas, protestuodamas prieš krikščioniškų grupių spaudimui pasidavusios Kanzaso mokyklų tarybos nutarimą įtraukti į mokymo programas kreacionizmo teoriją – alternatyvą evoliucijos teorijai. Atviru laišku Kanzaso mokyklų tarybai Hendersonas išpažino tikįs antgamtinį pasaulio Kūrėją – Skrajojantį Spageti Monstrą. Sutvėrėjas atrodo kaip spagečių gumulas su mėsos kukuliais. Jis buvo girtas, kai kūrė šį netobulą pasaulį, ir vėliau gailėjosi tai padaręs. Todėl antgamtiniu įsikišimu nuolat panaikina bet kokius moksliškai patikrinamus Savo buvimo pėdsakus. Kadangi kreacionistinė pasaulio sąrangos versija laikosi tik tikėjimu, o įrodymais ji pagrįsta lygiai tiek, kiek ir Skrajojančio Spageti Monstro doktrina, Hendersonas pasiūlė įtraukti į mokyklų programas „pastafariško sutvėrimo“ teoriją – kaip alternatyvą evoliucijos teorijai ir kreacionizmui.

Pastaruoju metu „Skrajojančio Spageti Monstro Bažnyčia“ labai išpopuliarėjo. Jos idėjas ir motyvus dažnai naudoja ateistai bei agnostikai (pastafariai juos vadina „spagnostikais“) kaip šiuolaikiškesnę Russell’o arbatinuko versiją.

## Šaltiniai

## Nuorodos

* Originalus FSM tinklalapis
Via Ferrata

**Via ferrata** () – kalnų takas, aprūpintas įtvirtintais lynais, pakopom, rankenom, kopėčiomis bei tiltais. Tokie takai leidžia įvairaus fizinio pasiruošimo žmonėms įveikti tuos kalnų ruožus, kurie priešingu atveju būtų neįveikiami.

*Via ferrata* takai įrengti daugelyje Europos šalių (Italijoje, Vokietijoje, Austrijoje, Šveicarijoje, Slovėnijoje, Ispanijoje) ir kai kuriose vietose JAV.

Pirmosios *via ferratos* buvo įrengtos Dolomitų kalnų regione Italijos Alpėse per Pirmąjį pasaulinį karą, kad palengvintų pėstininkų judėjimą kalnuose. Iki šiol Dolomitų kalnai turi daugiausia įrengtų *via ferrata* takų.

## Ekipiruotė

Norintiems išbandyti *via ferrata* yra būtina ši ekipiruotė:
# *Via Ferratos* kabliai (dvi virves sujungtos Y forma bei karabinai ant jų galų)
# Apraišai
# Šalmas

Taip pat kopiant *via ferrata* praverčia pirštinės (pvz., dviratininko).
Teisės aiškinimas

**Teisės aiškinimas**, **teisės interpretavimas** (juridinis interpretavimas) – teisės normos prasmės nustatymas, ištyrimas; teisinių dalykų, teisinių reiškinių prasmės pateikimas.

Norint taikyti abstrakčias teisės normas, pirma būtina jas konkretizuoti, nustatyti jų turinį. Normomis yra abstrahuojamos elgesio taisyklės, konkretūs gyvenimo atvejai, naudojant atitinkamas sąvokas, apimančias įvairius terminus. Kiekvienąkart taikant teisę, ji yra interpretuojama. Teisės aiškinimo subjektai – įvairūs, tai nebūtinai teisės taikytojai (pvz., teismas), teisinių santykių dalyviai (pvz., sandorio šalys), teisėtyrininkai, bet ir kiti asmenys. Teisės aiškinimo privalomumas priklauso nuo subjekto teisinio statuso, kompetencijos ir teisinių žinių, teisinių galių. Preziumuojama, kad teisę gali aiškinti teisėkūros subjektas – asmuo, priėmęs ar kitaip sankcionavęs teisės normą (įstatymų leidėjas). Kiti autoritetingi teisės aiškinimo subjektai – aukščiausiųjų instancijų teismai, teisės mokslininkai, tačiau net ir jų interpretacijos nebūtinai turi privalomą teisinę galią, įvairiose teisinėse sistemose tų pačių subjektų teisės aiškinimo privalomumo laipsnis skiriasi.

## Literatūra
* Valentinas Mikelėnas. Teisės aiškinimas: teorinės ir praktinės problemos (3). Justitia 1997 m. Nr. 3
* Valentinas Mikelėnas. Aukščiausiojo Teismo vaidmuo užtikrinant vienodą teisės aiškinimą. Teisė. Mokslo darbai. Nr. 44.
* Remigijus Šimašius. Teisės aiškinimas ir jo privalomumas. Teisė  (Doc)
Teisinė subsumcija

**Subsumcija** ( - po, *sumere* - imti, participas II *sumptum*) **subsumpcija** - teisinis metodas; veiksmas, kai viena teisiškai reikšminga sąvoka priskiriama kitai. Subsumcija svarbi taikant ir aiškinant teisę.

Abstrakti teisės norma taikoma visada konkrečiam atvejui. Norint teisiškai priskirti (kvalifikuoti) įvykį, veiką, reiškinį, būtina nustatyti atitinkamą kvalifikuojamo dalyko ir normos santykį.

Subsumuojamos teisės normų struktūra - "jei - tada". "Jei" dalyje nusakoma normos hipotezė, "tada" dalyje - elgesio taisyklė, sankcija. Normos sudėties požymiai apima įvairius elementus, todėl atitinkamam subsumavimui yra reikalinga požymių visuma, nes tik tuomet gali būti taikoma norma. Teisinė pasekmė kyla tik esant arba įvykdžius visas normos veikimo sąlygas. Jei, pvz., normoje minimi nužudymo kaip veikos požymiai, tada sankcija kyla tik tuomet, jei yra išpildomi visi nužudymo kaip nusikaltimo sudėties požymiai.

Subsumcijai būtinas sąvokos apibrėžimas, naudotinas kaip abstraktesnė sąvoka. Teisinis apibrėžimas - teisinio teksto aiškinimo rezultatas.

## Pavyzdžiai

Petriukas reikalauja iš Jonuko sumokėti už knygą sutartą kainą.

**Subsumcijos klausimas**: ar gali P reikalauti iš J sumokėti už knygą pagal LR CK XZY str.?

1. **Sąlyga**: būtina, kad J ir P būtų sudarę knygos pirkimo - pardavimo sutartį.

2. **Apibrėžimas**: sutartis - 2 ar daugiau šalių suderinta valia, sutampanti dėl konkretaus pirkimo - pardavimo dalyko (*apibrėžimas cituojamas pagal atitinkamą teisės normą, įtvirtintą įstatyme ar kitame teisės akte*)

3. **Subsumavimas**: J ir P sutarė, kad P perduosiąs Jonukui knygą už konkretų piniginį užmokestį.

4. **Konstatavimas** (konkliuzija): J ir P sudarė pirkimo - pardavimo sutartį.

**Išvada**: J turi sumokėti P.

Pagal konkrečias bylos aplinkybes gali būti tikrinama, ar sutartis galioja, ar kaina nesumokėta, ar reikalavimas neišnyko, ar nėra kitų teisinių kliūčių reikalavimui įgyvendinti ir pan. Tokiu atveju po antrojo žingsnio sektų vėl papildomos sąlygos, po šių - atitinkamų sąlygų teisiniai apibrėžimai, po kurių - konstatavimas dėl konkrečių sąlygų atitikimo arba ne. Jei neįvykdomos teisinio apibrėžimo sąlygos, prieinama išvados, kad konkreti situacija neatitinka sąlygų atitinkamai normai taikyti.

## Formos

Subsumcija gali būti dėstoma įvairia forma. Aukščiau pateikiama subsumcija - ekspertizės stiliumi, kai po apibrėžimų seka normos sudėties požymių konstatavimas ir konstatuojama teisinė pasekmė. Kita subsumcijos forma - nuosprendžio stilius.
Teisės metodologija

**Teisės metodologija** (**teisinė metodologija**, **juridinė metodologija**) -
* teisėje taikomų metodų visuma
* teisėtyros pošakis, tiriantis teisinius metodus, teisinės veiklos (teisės taikymo, tyrimo, teisės aiškinimo) metodus.
* mokslinių metodų taikymas taikymas teisėje.

Praktinėje veikloje svarbu pagrįsti teisinius teiginius, teisinius sprendimus. Taikant teisę, vyksta teisės aiškinimas, teisės normų turinio nustatymas. Teisinė hermeneutika ir kiti moksliniai metodai - teisinė subsumcija, teisinė analizė, teisinė logika - padeda pažinti teisę, ją suprasti, aiškinti ir teisei veikti.

## Rūšys

* Teisinio teksto tyrimo metodologija - teisės normų nustatymo, teisinių teiginių sąveikos su teisės normomis, teisės normų išvedimo iš kitų teisės normų tyrimas
* teisinio teksto interpretavimo metodologija, tipologija.

## Literatūra
* Giedrė Lastauskienė. Teisinio teksto tyrimo metodologija: teisės normų nustatymas. TEISĖ 2005, Nr. 56. .
Socialinės normos

**Socialinė norma** – visuomeninio elgesio taisyklė, privaloma individui. Ji apibrėžia socialinės veikos formas tam tikroje socialinėje situacijoje. Požymiai skiriasi kiekvienoje visuomenėje, sąlygoti jos raidos. Išorinė normų išraiška įvairi – tai gali būti tiek rašytinės, tiek ir nerašytinės taisyklės.

Pagal atsiradimo ir taikymo pobūdį skiriama moralinės, paprotinės, korporatyvinės, ekonominės (reguliuoja materialių gėrybių paskirstymą ir naudojimą), politinės, religinės, teisinės, ekologinės (reguliuoja santykius gamtos apsaugos srityje) socialinės normos. Socialines normas pagrindžia moralė, etika, religija, teisė, kiti socialiniai reiškiniai bei visuomeniniai reguliatoriai. Laikymąsi užtikrina socialinė kontrolė.

Socialinės normos struktūra – hipotezė, dispozicija, sankcija. Hipotezėje nustatomos taisyklės galiojimo sąlygos, dispozicija nusako elgesio variantą (veiką), sankcijoje numatoma poveikio priemonė už atitinkamą veiką.

Pirmasis iš sociologų norminį taisyklių poveikį tyrė Émile Durkheim, vėliau – Talcott Parsons (tyrinėjo normų poveikį individų elgesiui).

## Išnašos
FSM

**FSM**, **Fsm** arba **fsm** be taškų arba su taškais gali reikšti:
* **FSM** –  Mikronezijos Federacinės Valstijos, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* Skrajojantis Spageti Monstras () – absoliutas, kurį skelbiasi išpažįstanti pastafarizmo religija, dar vadinama „Skrajojančio Spageti Monstro Bažnyčia“.
Jurisprudencija

**Jurisprudencija** (, iš *ius* - teisė, kilm. *iuris* - teisės + *prudentia* - protas, išmintis):

* Teisės mokslas arba teisėtyra;
* Jurisprudencija (žurnalas), teisės mokslo žurnalas Lietuvoje;
* Tarptautinių teismų (pvz., EŽTT, TTT), aukščiausios instancijos nacionalinių teismų (KT, AT) bylų visuma, teisės taikymo praktika (teismų praktika).
Bernotas

;Bernotas
* Albinas Bernotas – poetas, vertėjas
* Eric Bernotas – lietuvių kilmės JAV sportininkas
* Juozas Bernotas – buriuotojas
* Napoleonas Bernotas – aktorius, teatro režisierius
* Rokas Bernotas – chemikas, ambasadorius
;Bernotienė
* Gražina Janulytė-Bernotienė – architektė, pedagogė;
* Stasė Bernotienė – etnologė, muziejininkė.
;Bernotaitė
* Austė Bernotaitė – futbolininkė;
* Dalia Bernotaitė-Beliauskienė – muziejininkė, etnografė;
* Violeta Bernotaitė – irkluotoja.

Populiari pavardė. Kilusi iš ,  < .

## Šaltiniai
Kumos apskritis

**Kuma** (jap. 球磨郡; *Kuma-gun*) - apskritis, įsikūrusi Kumamoto prefektūroje, Japonijoje.

Vietiniai gyventojai čia kalba Kuma-ben dialektu. Šiame dialekte žodis „karštas“ tariamas ne *atsui*, o *atsuka*. 

## Savivaldybės
Apskrityje yra 9 savivaldybės.
*Asagiris
*Icukis
*Kuma
*Midzukamis
*Nišikis
*Sagara
*Taragis
*Jamajė
*Junomajė

## Istorija

*1889 m. balandžio 1 d., įsteigus modernųjį administracinį suskirstymą, buvo įkurta Kumos apskritis, kuriai priklausė 1 miestelis 28 kaimai.
*Iki 2003 m. balandžio 1 d., apskrityje buvo likę 4 miesteliai ir 9 kaimai.
*2003 m. balandžio 1 d., Fukada, Menda, Ujė, Sujė ir Okaharu buvo sujungti į Asagirio miestelį. Apskrityje lieka 4 miesteliai ir 5 kaimai.
Buick Somerset

**Buick Somerset** buvo kompaktinės klasės automobilis. kurį tarp 1985 ir 1987 metų gamino Buick. Iki tol Buick buvo naudojęs Somerset vardą vienai iš Buick Regal automobilio versijų.
Buick Century

**Buick Century** automobilis, kurį gamino Buick. Century buvo gaminamas kaip didelės klasės automobilis nuo 1936 iki 1942 ir nuo 1954 iki 1958 metų, vėliau buvo gaminamas kaip vidutinės klasės automobilis nuo 1973 iki 2005 metų.
Ochotsko subprefektūra

**Ochotsko subprefektūra** () – subprefektūra, priklausanti Hokaido prefektūrai Japonijoje. Įkurta 1897 m., iki pervadinimo 2010 m. vadinta Abaširio subprefektūra.

## Geografija

### Miestai
Abaširio subprefektūroje yra 3 miestai.
* Kitamis
* Abaširis (sostinė)
* Monbecu

### Miesteliai ir kaimai
Miesteliai ir kaimai kiekvienoje apskrityje.
* Abaširio apskritis
** Bihoras
** Cubecu
** Odzora
* Monbecu apskritis
** Engaru
** Jubecu
** Nišiokopė
** Okopė
** Oumu
** Takinoujė
* Šiario apskritis
** Kijosatas
** Košimidzu
** Šiaris
* Tokoro apskritis
** Kunepu
** Oketas
** Saroma

### Miestų, miestelių ir kaimų sujungimai

* 2005 m. spalio 1 d., Monbecu apskrityje buvę Ikutaharos ir Marusepu miesteliai bei Širatakis buvo prijungti prie Engaru miestelio.
* 2006 m. kovo 5 d., prie Kitamio miesto prijungti Tokoro apskrityje buvę Tano, Rubešibės ir Tokoro miesteliai.
* 2006 m. kovo 31 d., Abaširio apskrityje buvę Memanbecu miestelis ir Higašimokoto kaimas sujungti į naują Odzoros miestelį.
* 2006 m. kovo 31 d., Monbecu apskrityje buvęs Kamijūbecu miestelis prijungtas prie Jūbecu miestelį.

## Nuorodos

* Ochotsko subprefektūros oficiali svetainė
Ečigo žemė

**Ečigas** (越後国; -no kuni) – senoji Japonijos žemė, kurios vietoje dabar yra Nijigatos prefektūra. Ribojosi su Udzeno, Ivaširo, Kodzukės, Šinano ir Ečiū žemėmis.

Sengoku laikotarpiu, Ečigo žemę valdė Uesugis Kenšis ir jo įpėdiniai, vėliau – Iejasu Macudairos giminaičiai.

## Ečigo priklausiusios apskritys

* Devos apskritis (出羽郡, vėliau tapusi Devos žeme)
* Ivafunės apskritis (岩船郡)
* Kanbaros apskritis (蒲原郡)
* Karivos apskritis (刈羽郡), vienu laikotarpiu priklausiusi Ečiū žemei
* Košio apskritis (古志郡), vienu laikotarpiu priklausiusi Ečiū žemei
* Kubikio apskritis (頸城郡), vienu laikotarpiu priklausiusi Ečiū žemei
* Numataru apskritis (沼垂郡), vėliau prijungta prie Kanbaros apskrities)
* Santo apskritis (三島郡), Edo laikotarpiu, atsiskyręs nuo Košio apskrities
* Uonumos apskritis (魚沼郡, vienu laikotarpiu priklausiusi Ečiū žemei
Magnetometras

**Magnetometras** – prietaisas, skirtas matuoti magnetinei indukcijai. Vietoj kontūro, kuriuo teka elektros srovė, juose įtaisytas nedidelis magnetas. Apie magnetinę indukciją sprendžiama iš magnetą veikiančių magnetinio lauko jėgų momento.

Magnetometrai naudojami nustatyti feromagnetikų įmagnetėjimą ir uolienų magnetines savybes, taip pat ir aptikti magnetines anomalijas bei tirti Žemės magnetinį lauką.

Magnetometro išradėju laikomas Karlas Fridrichas Gausas (1832 m.).

## Šaltiniai
Romanovas

**Romanovas:**

* Romanovas (Kaliningradas) – miestelis Kaliningrado srityje;
* Romanovas – Murmansko pavadinimas 1916–1917 m.;
* Romanovas (Palenkės vaivadija) - kaimas Lenkijoje.

## Pavardės:

**Romanovas** − lietuviška vyriškos giminės pavardė.

Šios pavardės moteriškosios giminės formos yra: Romanovienė (ištekėjusi moteris) ir Romanovaitė (mergautinė pavardė).

Pavardę turi šie garsesni asmenys:

*Aleksandras Pavlovičius Romanovas – Rusijos caras;
*Ivanas Romanovas – dviratininkas, politikas;
*Nikolajus Aleksandrovičius Romanovas – Rusijos caras;
*Vladimiras Romanovas – verslininkas.

## Taip pat skaitykite

*Romanovų dinastija.
666 (skaičius)

Paminėtas Naujojo Testamento paskutiniosios knygos, vadinamos Apokalipse, tryliktame skyriuje kaip *Žvėries skaičius* (Apr 13:18). Dėl to tradiciškai siejamas su Šėtonu ir Antikristu.

666 yra 36 pirmųjų natūrinių skaičių suma (1 + 2 + 3… + 34 + 35 + 36 = 666).

## Šaltiniai
999 (skaičius)

**999** – didžiausias triženkis skaičius.

## Matematikoje
* 999=3^{3}\times 37 Kaprekaro skaičius.

## Kitose srityse
Didžiojoje Britanijoje, Airijos Respublikoje, Honkonge, Singapūre, Malaizijoje, Jungtiniuose Arabų Emiratuose, Lenkijoje bei kai kuriose kitose šalyse pagalbos telefonas yra 999.

Devyniolikto amžiaus aštuntame dešimtmetyje Londone gyvavo muzikos grupė, pasivadinusi „999“.

## Šaltiniai
Rinkevičius

**Rinkevičius** − lietuviška vyriškos giminės pavardė.

Šios pavardės moteriškosios giminės formos yra: Rinkevičienė (ištekėjusi moteris) ir Rinkevičiūtė (mergautinė pavardė).

Pavardę turi šie garsesni asmenys:

* Gintaras Rinkevičius – dirigentas;
* Pranas Rinkevičius – žurnalistas, tremtinys;
* Tomas Rinkevičius – krepšinio žaidėjas;
* Viktoras Rinkevičius – politikas;
* Vytautas Rinkevičius – politikas;
* Vytautas Rinkevičius – kalbininkas, baltistas;
* Zenonas Rinkevičius – pedagogas, chorvedys.

## Panašūs
* Edgaras Rinkevičius – latvių politikas, diplomatas

Pavardė greičiausiai kilusi iš , , nors neatmestina daryba ir iš *Rimkus, Rimkevičius* ar *Grinkus, Grinkevičius*.

## Šaltiniai
Velniakelis

**Velniakelis** (arba ***Napoleono kelias***) – 1812 m. prancūzmečiu Napoleono Didžiosios armijos kareivių nutiestas kelias žygio per Aukštaitiją metu, pakeliui į Švenčionis.

Akmenimis, ąžuolinėmis kulbėmis grįstas kelias eina per seną eglyną Senojo Daugėliškio kaime. Pasak padavimų, tuo keliu pavojinga važiuoti. Sako, kas tik juo pasuks, tam velniai ratus numaus. Todėl tas kelias vadinamas Velniakeliu.
Dumčius

**Dumčius** − lietuviška vyriškos giminės pavardė.

Šios pavardės moteriškosios giminės formos yra: Dumčienė (ištekėjusi moteris) ir Dumčiūtė (mergautinė pavardė).

Pavardę turi šie garsesni asmenys:

*Antanas Dumčius – politikas;
*Arimantas Dumčius – gydytojas, politikas;
*Jonas Dumčius – filologas;
*Vytautas Dumčius – politikas.
FR (išdėstymas)

**FR** (angl. **F**ront – engine, **R**ear wheel drive) – nurodo automobilio variklio padėtį ir varančiuosius ratus. FR išdėstymo automobiliai yra varomi galiniais ratais ir tokių automobilių varikliai stovi pačiame kėbulo priekyje. Toks išdėstymas laikomas tradiciniu XX a. automobiliuose.

Šios komponuotės populiarumą lemia jos paprastumas, bei geras masės paskirstymas ašims. Taip pat ši komponuotė labiau tinka galingiems varikliams kurių galia viršija 200 arklio jėgų, dėl to, kad įsibėgėjant apkraunami varomieji ratai taip pagerindami sukibimą.
Makūnas

**Makūnas** − lietuviška vyriškos giminės pavardė.

Šios pavardės moteriškosios giminės formos yra: Makūnienė (ištekėjusi moteris) ir Makūnaitė (mergautinė pavardė).

Pavardę turi šie garsesni asmenys:

*Leonas Makūnas – politikas;
*Stasys Makūnas – politikas;
*Valerijus Makūnas – politikas.
Mino

**Mino** (tikrasis vardas **Mindaugas Mickevičius**, g. 1976 m. balandžio 1 d. Kaune) – Lietuvos dainininkas, Kelio į žvaigždes 1 dalyvis.

Mokėsi Kauno 42-ojoje vidurinėje mokykloje, ją baigęs studijavo VU žurnalistikos institute. Baigęs universitetą pasuko į pedagogiką ir šou verslą. Kauno medicinos universitete pradėjo dėstyti italų kalbą bei vesti karaokę, vakarus ir įvairius renginius. Dalyvaudamas karaokės konkursuose dažnai laimėdavo prizines vietas.

Profesionalaus muzikanto karjerą pradėjo kartu su dainininku iš Italijos Andrė. Mino rašė dainų tekstus, muziką ir kartu pasirodydavo koncertuose.

2005 m. Mino dalyvavo LNK realybės šou Kelias į žvaigždes. Šiame itin didelio žiūrovų susidomėjimo sulaukusiame šou Mino pateko į finalą. Jame pralaimėjo antrąją vietą užėmusiai Vilijai, o vėliau nugalėjo būsimą realybės šou laimėtoją Andrių, bet per papildomą žiūrovų balsavimą surinko mažiausiai balų ir liko trečias.

2006 m. buvo pakviestas į Nacionalinę Muzikos Lygą (NML). Mino tapo Mėlynojo diviziono nugalėtoju ir taip užsitikrino mažiausiai trečiąją vietą. Atkrintamosiose NML kovose nugalėjo buvusį kolegą Kelias į žvaigždes – Vudį ir pateko į superfinalą, kuriame nusileido Kelias į žvaigždes 2 dalyviui Radži ir užėmė antrąją vietą.

## Albumai
* Be meilės mirt galiu (2006)
* Bravo (2007)
* Italiano (2008)

## Nuorodos
*  Mino Fanų klubas
* Mino dainų tekstai
* Oficiali svetainė
Palatavio piliakalnis

**Palatavio piliakalnis** – piliakalnis Palatavio kaime (Anykščių rajonas), įrengtas aukštumos kyšulyje į Latavos slėnį, 550 m į šiaurės rytus nuo Anykščių–Troškūnų plento, 250 m į šiaurę nuo Latavos upelio, buvusio Latavos ežerėlio šiauriniame krante.

Aikštelė beveik apvali, 30-33 m skersmens, kiek iškilusiu viduriu. Aikštelės šiaurės vakarinės dalies pakraštyje, nuo piliakalniui nepanaudotos aukštumos pusės, supiltas pusmėnulio formos pylimas žemėjančiais kraštais (20 m ilgio, 12 m pločio ties pagrindu ir 1,5 m aukščio nuo aikštelės). Jo išorinis šlaitas yra 3 m aukščio, leidžiasi į griovį, kuris yra 2 m gylio, 10 m pločio viršuje, 2 m pločio dugne. Piliakalnio šlaitai statūs, iki 15 m aukščio, viršutinėje 2–3 m aukščio dalyje pastatinti. Vakariniame šlaite yra griovio ir pylimėlio liekanų.

Piliakalnis atrastas 1997 m. pagal kraštotyrininko Raimondo Guobio surinktą informaciją. Archeologas Gintautas Zabiela, tais pačiais metais žvalgydamas piliakalnį, aikštelėje vietomis rado pilką kultūrinį sluoksnį su degintais akmenimis, o su metalo detektoriumi aptiko 3 metalinius dirbinius: 1) 9,7x7,9 cm dydžio 1 mm storio *varinės skardos gabalėlis nuo kažkokio indo*; 2) trapecijos formos 5,4 cm ilgio 2,7–3,5 cm pločio *žalvarinis skardinis apkalas*, padarytas iš 0,8 mm storio skardos; jis ornamentuotos palei kraštus dviem eilėmis iš vidinės pusės įmuštų taškučių, viduje grupelėmis po 4 išdėstytų keturkampių taškučių su kniedėmis abiejose apkalo pusėse; 3) 8,2 cm ilgio ir 5 mm storio *geležinio peilio viršūnė* 1,5 cm pločio ašmenimis.

Pagal išorę bei radinius Palatavio piliakalnis datuojamas XIII–XIV a. Remiantis rašytiniais šaltiniais, jis siejamas su Mindaugo pilimi Latava, kurioje Mindaugas 1253 m. ir 1260 m. išdavė du donacinius aktus. Kadangi 1253 m. aktas išduotas karūnavimo proga, piliakalnis taip pat siejamas su Mindaugo karūnavimo vieta.

## Galerija

Vaizdas:Palatavio piliakalnis iš pietryciu puses1.jpg |Palatavio piliakalnis iš pietryčių pusės
Vaizdas:Palatavio piliakalnis iš pietvakariu puses.jpg |Palatavio piliakalnis iš pietvakarių pusės
Vaizdas:Palatavio piliakalnis iš rytu puses.jpg |Palatavio piliakalni iš rytų pusės
Vaizdas:Palatavio piliakalnio aikstele is rytu puses.jpg|Palatavio piliakalnio aikštelė iš rytų pusės 
Vaizdas:Palatavio piliakalnio aikstele is vakaru puses.jpg |Palatavio piliakalnio aikštelė iš vakarų pusės 
Vaizdas:Palatavio piliakalnio informacine lenta.JPG |Palatavio piliakalnio informacinė lenta


## Nuorodos
* Piliakalniai.lt
* 1996–1997 metais aptiktos archeologijos vertybės 
* T. Baranauskas: Užmirštas karaliaus Mindaugo dvaras
* Kur buvo karūnuotas Mindaugas? 
* Karaliaus Mindaugo šventė ant Palatavio piliakalnio
* Valstybės dieną švęs ant Palatavio
* Palatavio piliakalnį okupavo dviračiai
* Valstybės dienos šventimas 2007 m.
* Hillforts.eu atvirųjų duomenų ištekliai
Maltiečių kalbos abėcėlė

**Maltiečių kalbos abėcėlė** − lotynų abėcėlės pagrindu naudojant raides su diakritiniais ženklais suformuota Maltos Respublikos vienos oficialių kalbų abėcėlė. Joje yra 30 raidžių (6 balsės, 24 priebalsiai).

Šioje lentelėje pateikiama maltiečių kalbos abėcėlė su tarptautinės fonetinės abėcėlės (TFA, ) ženklais ir apytiksliu lietuvišku tarimu:

}'j**'' žodyje ''jump''), žodžio gale – **č**
|-
|** G g **||ge (''gallettina'' − sausainis)||||align=right|(ج ، گ)
|align=left|**g**, žodžio gale – **k**
|-
|** GĦ għ **||ajn (''għasfur'' − paukštis)||, ||align=right|ع ، ح
|align=left|pailgina ir faringalizuoja susijusią balsę; žodžio pradžioje arba prieš „h“ tariamas kaip dvigubas „ħ“ (žr. žemiau)
|-
|** H h **||akka (''hu'' − jis)||&nbsp;||align=right|ه ، ة
|align=left|netariamas; žodžio gale − tariamas kaip „ħ“ (žr. žemiau)
|-
|** Ħ ħ **||ħe (''ħanżir'' − kiaulė)||||align=right|ح
|align=left|gylus **h**
|-
|** I i **||i (''ikel'' − maistas)||||align=right|ـِ
|align=left|**i**
|-
|** IE ie **||ie (''ieqaf'' − nustoti)||, ||align=right|ـِي
|align=left|**y**
|-
|** J j **||je (''jott'' − jachta)||||align=right|ي
|align=left|**j**
|-
|** K k **||ke (''kelb'' − šuo)||||align=right|ك
|align=left|**k**
|-
|** L l **||elle (''libsa'' − kostiumas)||||align=right|ل
|align=left|**l**
|-
|** M m **||emme (''mara'' − moteris)||||align=right|م
|align=left|**m**
|-
|** N n **||enne (''nanna'' − senelė)||||align=right|ن
|align=left|**n**
|-
|** O o **||o (''ors'' − meška)||||align=right|(ـُ ، ـَو)
|align=left|**o**
|-
|** P p **||pe (''paġna'' − puslapis)||||align=right|(پ)
|align=left|**p**
|-
|** Q q **||qe (''qattus'' − katė)||||align=right|ء ، ق
|align=left|glotinis sprogimas
|-
|** R r **||erre (''reġina'' − karalienė)||||align=right|ر
|align=left|**r**
|-
|** S s **||esse (''salib'' − kryžius)||||align=right|س
|align=left|**s**
|-
|** T t **||te (''tieqa'' − langas)||||align=right|ت
|align=left|**t**
|-
|** U u **||u (''uviera'' − taurelė kiaušiniui)||||align=right|ـُ ، ـُو
|align=left|**u**
|-
|** V v **||ve (''vjola'' − violetinė spalva)||||align=right|(ڤ)
|align=left|**v**, žodžio gale − **f**
|-
|** W w **||we (''widna'' − ausis)||||align=right|و
|align=left|kaip angl. **w**
|-
|** X x **||exxe (''xadina'' − beždžionė)||||align=right|ش
|align=left|**š**, kartais **ž**; kai dvigubas − tariamas kaip ilgas **š**
|-
|** Ż ż **||że (''żarbun'' − batas)||||align=right|ز
|align=left|**z**, žodžio gale − **s**
|-
|** Z z **||ze (''zalza'' − padažas)||||align=right|(تْس)
|align=left|**c**; dvigubas gali pasikeisti į **dz'''
|}
Ambrozaitis

**Ambrozaitis** − lietuviška vyriškos giminės pavardė.

Šios pavardės moteriškosios giminės formos yra: Ambrozaitienė (ištekėjusi moteris) ir Ambrozaitytė (mergautinė pavardė).

Pavardę turi šie garsesni asmenys:

*Aleksas Ambrozaitis – klarnetininkas, chorvedys;
*Arvydas Ambrozaitis – gydytojas infektologas;
*Jonas Ambrozaitis – knygnešys, revoliucionierius;
*Kazimieras Ambrozaitis (1859) – kunigas;
*Kazimieras Ambrozaitis (1892) – politikas, visuomenės veikėjas;
*Kazys Ambrozaitis (1911) – medikas, radiologas;
*Kazys Ambrozaitis (1918) – gydytojas rentgenologas.
Good Charlotte (albumas)

***Good Charlotte*** – debiutinis pop punk, roko grupės Good Charlotte albumas išleistas 2000 metų spalio 6 d.

## Albumo dainos
Visos dainos parašytos Benji Madden ir Joel Madden.

# Little Things – 3:23
# Waldorf Worldwide – 3:21
# The Motivation Proclamation – 3:36
# East Coast Anthem – 2:27
# Festival Song – 3:00
# Complicated – 2:49
# Seasons – 3:15
# I Don't Wanna Stop – 2:41
# I Heard You – 2:43
# The Click – 3:33
# Walk By – 2:42
# Let Me Go – 3:01
# Screamer – 3:36
# Change – 4:42
The Young and the Hopeless

***The Young and the Hopeless*** - antras Good Charlotte albumas išleistas 2002 metų spalio 1 d.

## Albumo dainos
# A New Beginning – 1:48
# The Anthem – 2:55
# Lifestyles of the Rich & Famous - 3:10
# Wondering – 3:31
# The Story of My Old Man – 2:42
# Girls and Boys – 3:01
# My Bloody Valentine – 3:54
# Hold On – 4:06
# Riot Girl – 2:17
# Say Anything – 4:21
# The Day That I Die – 2:58
# The Young and the Hopeless – 3:32
# Emotionless – 4:02
# Movin' On - 3:26
Maltos lira

**Maltos lira** () − oficialus Maltos Respublikos piniginis vienetas, naudotas 1972-2007 m.

## Istorija

Iki 1972 m. apyvartoje cirkuliavo Maltos svarai. Nors ir naudodama britų monetas, Malta nepakeitė savo sistemos į dešimtainę kartu su Jungtine Karalyste 1971 metais. Ji tai padarė 1972 m. įsivesdama į 1000 milių ir 100 centų padalinta lirą. Liros pavadinimas spausdinamas ant banknotų nuo 1973 m., o nuo 1986 m. − ir ant monetų. Tačiau vietiniai gyventojai šnekamojoje kalboje savo valiutą ir dabar vadina svarais. Miliai buvo išimti iš apyvartos 1994 metais.

Įstodama į Europos Sąjungą Malta sutiko įvesti eurą, ir tai buvo padaryta 2008 m. sausio 1 d.

## Monetos

1972 m. į apyvartą buvo išleisti 2, 3 ir 5 milių, 1, 2, 5, 10 ir 50 centų monetos. 1975 m. papildomai išleista 25 centų moneta. Nuo 1986 m. pradėtos kalti kitos monetos, kurių vertė buvo 1 centas, 2, 5, 10, 25 ir 50 centai bei 1 lira. Trečia serija buvo išleista į apyvarta 1991 m. − dėl pakeisto Maltos herbo. Dabar naudojamos antros ir trečios serijų monetos.

## Banknotai

1973 m. į apyvarta buvo išleisti 1, 5, ir 10 lirų banknotai (liros vardu averse, svaro vardu reverse). 1986 m. 1 liros banknotas buvo pakeistas moneta, taip pat buvo išleisti 2 ir 20 lirų banknotai.

## Nuorodos

* Maltos monetų galerija